ભાઇ બહેનના પવિત્ર સબંધના પ્રતિક રૂપે રક્ષા બંધનની આજે ઉજવણી કરવામાં આવશે, જોકે પુનમ સાંજે 5:26 વાગ્યા સુધી જ છે તેથી ત્યાં સુધી બહેન પોતાના ભાઈને રાખડી બાંધી શકશે, રક્ષાબંધનના દિવસે ભાઇની પ્રતિભાને વધારવા માટે શ્રદ્ધાપુર્વક કરવામાં આવેલી પ્રાર્થના ચોક્કસ ફળે આપતી હોય છે. શ્રાવણ સુદ પુનમે રક્ષાબંધન પર્વની ઉજવણી કરવામાં આવે છે, આ બાબતે જ્યોતિષી આશિષ રાવલે જણાવ્યા અનુસાર, આજના દિવસે આવનારી રક્ષાબંધન ખાસ કરીને વધારે હર્ષ ઉલ્લાસ સાથે ઉજવાશે. રવિવારે ચંદ્ર કુંભ રાશિમાં અને ધનિષ્ઠા નક્ષત્રમાં છે, ત્યારે પંચક યોગ બને છે. જોકે પંચક યોગ રક્ષાબંધન પર્વને લાગતી અસર કરતી નથી.